ΓΡΑΠΤΗ ΕΡΩΤΗΣΗ E-1441/00

υποβολή: Concepci Ferrer (PPE-DE) προς την Επιτροπή

(10 Μαΐου 2000)

Θέμα: Εισαγωγή βαμβακόσπορου γενετικώς τροποποιημένου

Στις 29 Μαρτίου, πηγές προσκείμενες στην οργάνωση Greenpeace ανεκοίνωσαν ότι η Ισπανία εισάγει βαμβακόσπορο γενετικώς τροποποιημένο. Υπάρχουνποψίες ότι το αυτό συμβαίνει με την Ελλάδα και την Ιταλία"

Τι μέτρα σκοπεύει να λάβει η Επιτροπή επί του θέματος; Ποιους μηχανισμούς ελέγχου διαθέτει η Ευρωπαϊκή Ένωση προκειμένου να αποφεύγεται η εισαγωγή αυτού του είδους των σπόρων των οποίων η χρήση δεν επιτρέπεται στην ΕΕ;

Απάντηση του κ. Byrne εξ ονόματος της Επιτροπής

(30 Ιουνίου 2000)

Η Επιτροπή πληροφορήθηκε από τις ελληνικές αρχές σχετικά με την εισαγωγή σπόρων διαφόρων ποικιλιών βάμβακος μη γενετικώς μεταλλαγμένων οι οποίοι περιέχουν προσμίξεις γενετικώς μεταλλαγμένου βαμβακόσπορου. Η Επιτροπή δεν έχει λάβει παρόμοιες πληροφορίες από την Ισπανία και από την Ιταλία.

Έχει δοθεί άδεια για την πώληση στην αγορά της Κοινότητας μη μεταλλαγμένων ποικιλιών βάμβακος δυνάμει του Μέρους Γ της οδηγίας 90/220/ΕΟΚ της 23ης Απριλίου 1990 για τη σκόπιμη απελευθέρωση γενετικώς τροποποιημένων οργανισμών στο περιβάλλον(1). Έχουνποβληθεί στην κανονιστική επιτροπή για εξέταση δύο περιπτώσεις, η μία για τη διάθεση στην αγορά ανθεκτικού στα έντομα βάμβακος και η άλλη ανεκτικού στα ζιζανιοκτόνα βάμβακος, οι οποίες όμως δεν έχουν τύχει ευνοϊκής γνωμοδότησης.

Σύμφωνα με τον ισχύοντα κοινοτικό νόμο, απαγορεύεται η διάθεση στην αγορά, συμπεριλαμβανομένων των εισαγωγών, σπόρων που προέρχονται από γενετικώς μεταλλαγμένολικό ή που περιέχουν γενετικώς μεταλλαγμένολικό το οποίο δεν έχει εξουσιοδοτηθεί από την Κοινότητα σύμφωνα με την οδηγία του Συμβουλίου 90/220/ΕΟΚ ή σύμφωνα με ειδικές κοινοτικές διατάξεις σχετικά με αντίστοιχα προϊόντα. Τούτο ισχύει επίσης και για ποσότητες σπόρων κλασικών ποικιλιών οι οποίες περιέχουν προσμίξεις με μη εξουσιοδοτημένο γενετικώς μεταλλαγμένολικό.

Η Επιτροπή προτίθεται να εκδώσει, δυνάμει τηςπάρχουσας κοινοτικής νομοθεσίας για τους σπόρους, όρια καθαρότητας που αφορούν τυχαία παρουσία γενετικώς μεταλλαγμένων σπόρων καθώς και ειδικές απαιτήσεις αναγραφής για σπόρους, αναφορικά με γενετικώς μεταλλαγμένολικό (παράρτημα στη Λευκή Βίβλο της Επιτροπής για την ασφάλεια των τροφίμων(2), σημείο 77). Τούτο θα διασφαλίζει ότι τα όρια αυτά και οι απαιτήσεις αναγραφής θα συμπεριλαμβάνονται στην επίσημη διαδικασία πιστοποίησης των σπόρων που έχει θεσπισθεί για σπόρους που παράγονται στην Κοινότητα. Τα ίδια μέτρα θα περιλαμβάνονται επίσης στο καθεστώς ισοδυναμίας των σπόρων που διέπει τις προδιαγραφές για σπόρους που εισάγονται στην Κοινότητα.

Μέχρι τότε, τα κράτη μέλη σύμφωνα με την γενικήποχρέωση που έχουν να παρακολουθούν την τήρηση του κοινοτικού νόμου, οφείλουν να εκτιμήσουν τον κίνδυνο της πιθανής παρουσίας μη εξουσιοδοτημένου γενετικώς μεταλλαγμένουλικού και, σε περίπτωση αμφιβολίας, να διεξάγουν τις κατάλληλες δοκιμές με στόχο την ανακάλυψη νοθευμένων προϊόντων και την απαγόρευση της διάθεσής τους στην αγορά, καθώς και της χρήσης τους.

Τα κράτη μέλη δύνανται, εκτός τωνποχρεωτικών ελέγχων που απαιτούν οι σχετικές κοινοτικές διατάξεις, να συμπεριλάβουν μονομερώς στις διαδικασίες που εφαρμόζονται στις εισαγωγές από τις τρίτες χώρες κάθε άλλο έλεγχο για την τήρηση του κοινοτικού νόμου και να ενεργήσουν κατάλληλα στην περίπτωση που τα στοιχεία επιβεβαιώνουν ότι δεν τηρήθηκε ο κοινοτικός νόμος.

(1) ΕΕ L 117 της 8.5.1990.

(2) COM(1999)719 τελικό.